Jingzongs etterfølger keiser Wenzong initierte i 833 en sammensvergelse mot evnukkene. Da evnukkene oppdaget dette, massakrerte de over tusen av sine formentlige motstandere. Evnukkene fryktet imidlertid at hvis de åpent grep makten, ville de komme på kant med militærguvernørene i provinsene. Derfor lot de lederne av Niu- og Li-partiene elevere til ministerposter, men med begrenset innflytelse. Slik skulle evnukkenes store makt i noen grad maskeres.